ข้อบังคับการยาสูบแห่งประเทศไทยว่าด้วยการประชุมของคณะกรรมการการยาสูบแห่งประเทศไทยและคณะอนุกรรมการพ.ศ.๒๕๖๑[๑] โดยที่คณะกรรมการการยาสูบแห่งประเทศไทยเห็นสมควรกำหนดให้มีข้อบังคับเกี่ยวกับการประชุมของคณะกรรมการการยาสูบแห่งประเทศไทยและคณะอนุกรรมการอาศัยอำนาจตามความในมาตรา ๑๗ (๔)แห่งพระราชบัญญัติการยาสูบแห่งประเทศไทย พ.ศ. ๒๕๖๑คณะกรรมการการยาสูบแห่งประเทศไทย จึงวางข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับการยาสูบแห่งประเทศไทยว่าด้วยการประชุมของคณะกรรมการการยาสูบแห่งประเทศไทย และคณะอนุกรรมการ พ.ศ. ๒๕๖๑ข้อ ๒ ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกข้อบังคับการยาสูบแห่งประเทศไทยว่าด้วยการประชุมของคณะกรรมการการยาสูบแห่งประเทศไทย และคณะอนุกรรมการ พ.ศ. ๒๕๖๑ฉบับลงวันที่ ๒๓ พฤษภาคม ๒๕๖๑ข้อ ๔ บรรดาระเบียบ ข้อบังคับ ประกาศ หรือคำสั่งอื่นใดในส่วนที่ขัดหรือแย้งกับข้อบังคับนี้ให้ใช้ข้อบังคับนี้แทนข้อ ๕ ในข้อบังคับนี้ยสท. หมายความว่าการยาสูบแห่งประเทศไทยคณะกรรมการ หมายความว่าคณะกรรมการการยาสูบแห่งประเทศไทยประธานกรรมการ หมายความว่าประธานกรรมการการยาสูบแห่งประเทศไทยกรรมการ หมายความว่ากรรมการการยาสูบแห่งประเทศไทยกรรมการอิสระ หมายความว่ากรรมการจากภายนอกที่ไม่ได้มีตำแหน่งเป็นผู้บริหารของรัฐวิสาหกิจไม่เป็นกรรมการบริหารหรือกรรมการผู้มีอำนาจลงนามผูกพันรัฐวิสาหกิจและเป็นอิสระจากผู้ถือหุ้นรายใหญ่ ผู้บริหารและผู้ที่เกี่ยวข้อง โดยสามารถทำหน้าที่คุ้มครองผลประโยชน์ของรัฐหรือผู้ถือหุ้นทุกรายอย่างเท่าเทียมกันและสามารถช่วยดูแลไม่ให้เกิดรายการที่มีความขัดแย้งทางผลประโยชน์ระหว่างรัฐวิสาหกิจกับบุคคลที่เกี่ยวข้องกับตนคณะอนุกรรมการ หมายความว่าคณะอนุกรรมการที่แต่งตั้งโดยคณะกรรมการการยาสูบแห่งประเทศไทยผู้ว่าการ หมายความว่าผู้ว่าการการยาสูบแห่งประเทศไทยพนักงาน หมายความว่าพนักงานของการยาสูบแห่งประเทศไทยข้อ ๖ ให้ประธานกรรมการรักษาการตามข้อบังคับนี้และให้มีอำนาจกำหนดระเบียบ หลักเกณฑ์หรือวิธีปฏิบัติ และมีอำนาจวินิจฉัยตีความการปฏิบัติตามข้อบังคับนี้คำวินิจฉัยของประธานกรรมการให้เป็นที่สุดหมวด๑คณะกรรมการ ข้อ ๗ ให้มีการประชุมคณะกรรมการเดือนละหนึ่งครั้งเว้นแต่ในกรณีที่มีเหตุผลความจำเป็น ประธานกรรมการให้มีการประชุมคณะกรรมการเพิ่มขึ้นอีกก็ได้ข้อ ๘ ประธานกรรมการหรือคณะกรรมการอาจเชิญบุคคลหรือคณะบุคคลที่มีส่วนเกี่ยวข้องกับ ยสท.มาร่วมประชุม เพื่อให้ข้อเท็จจริง คำแนะนำ หรือความเห็นในที่ประชุมได้ข้อ ๙ ในการประชุมคณะกรรมการกรณีที่ประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ ให้กรรมการที่มาประชุมเลือกกรรมการคนหนึ่งทำหน้าที่ประธานในที่ประชุมข้อ ๑๐ การประชุมของคณะกรรมการต้องมีกรรมการเข้าร่วมประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมในกรณีที่มีปัญหาเร่งด่วนซึ่งอาจก่อให้เกิดผลกระทบต่อการปฏิบัติงานของ ยสท.หรือเกิดความเสียหายต่อ ยสท. และประธานกรรมการเห็นว่าจำเป็นจะต้องเสนอคณะกรรมการพิจารณาก่อนกำหนดวันประชุมตามปกติให้ผู้ว่าการเสนอเวียนไปยังกรรมการทุกคนได้การพิจารณาเรื่องต่างๆ ในที่ประชุมกรรมการถ้ามีปัญหาให้วินิจฉัยโดยถือมติตามเสียงข้างมาก ถ้าคะแนนเสียงเท่ากันให้ประธานที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๑ เพื่อประโยชน์ในการดำเนินงานของ ยสท. ให้เป็นไปตามกฎหมาย ข้อบังคับ ระเบียบมติ หรือนโยบายของคณะกรรมการคณะกรรมการอาจแต่งตั้งให้กรรมการหรือบุคคลหนึ่งบุคคลใดศึกษาหาข้อเท็จจริงในเรื่องใดๆ เพื่อรายงานเสนอความเห็นต่อคณะกรรมการได้ตามที่เห็นสมควรหมวด๒กรรมการอิสระ ข้อ ๑๒ ให้มีการประชุมอย่างน้อยหกเดือนต่อครั้งโดยให้ที่ประชุมพิจารณาเลือกกรรมการอิสระคนใดคนหนึ่งเป็นประธานในการประชุมให้นำความในข้อ๑๐ มาใช้บังคับกับการประชุมหรือการลงมติของกรรมการอิสระโดยอนุโลมหมวด๓คณะอนุกรรมการ ข้อ ๑๓ ในกรณีที่คณะกรรมการแต่งตั้งคณะอนุกรรมการเพื่อดำเนินการอย่างหนึ่งอย่างใดของยสท. ให้ดำเนินการ ดังต่อไปนี้(๑) ในการนำเสนอเรื่องต่อที่ประชุมของคณะกรรมการเพื่อพิจารณาหรืออนุมัติให้นำเสนอเรื่องต่อคณะอนุกรรมการคณะใดคณะหนึ่งที่คณะกรรมการแต่งตั้งเพื่อพิจารณากลั่นกรองและให้ความเห็นชอบก่อน เว้นแต่มีเหตุจำเป็นไม่สามารถนำเสนอคณะอนุกรรมการเพื่อพิจารณากลั่นกรองและให้ความเห็นชอบได้ให้ประธานกรรมการหรือผู้ว่าการเป็นผู้นำเสนอคณะกรรมการเพื่อพิจารณา(๒) ให้มีคณะอนุกรรมการคณะต่างๆ ตามความจำเป็นและเหมาะสมที่แต่งตั้งโดยคณะกรรมการซึ่งประกอบด้วยกรรมการอย่างน้อยสามคนพนักงานหรือบุคคลภายนอกที่เป็นผู้ทรงคุณวุฒิที่มีความรู้และประสบการณ์ในคณะอนุกรรมการนั้นๆ เป็นอนุกรรมการ ทั้งนี้ประธานอนุกรรมการ และรองประธานอนุกรรมการต้องแต่งตั้งจากกรรมการให้พนักงานเป็นเลขานุการและผู้ช่วยเลขานุการให้มีการประชุมคณะอนุกรรมการตามที่ประธานอนุกรรมการกำหนดการนับองค์ประชุมให้นับจากอนุกรรมการที่มาประชุมกึ่งหนึ่งโดยต้องมีอนุกรรมการที่เป็นกรรมการไม่น้อยกว่ากึ่งหนึ่งเข้าร่วมประชุมจึงจะครบองค์ประชุมในการประชุมคณะอนุกรรมการหากมีกรณีที่ต้องลงมติให้อนุกรรมการที่เป็นกรรมการเท่านั้นมีสิทธิลงมติออกเสียงได้ ทั้งนี้การนับคะแนนเสียงข้างมากเพื่อเป็นมติที่ประชุมให้นับจากคะแนนเสียงของอนุกรรมการที่เป็นกรรมการที่มาประชุมเท่านั้น โดยให้ถือเสียงข้างมากและอนุกรรมการคนหนึ่งมีหนึ่งเสียงในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียง เป็นเสียงชี้ขาด(๓) การประชุมคณะอนุกรรมการในกรณีที่ประธานอนุกรรมการไม่อยู่ ให้รองประธาน อนุกรรมการทำหน้าที่แทนหากประธานอนุกรรมการและรองประธานอนุกรรมการไม่อยู่ให้ที่ประชุมคณะอนุกรรมการเลือกอนุกรรมการผู้หนึ่งทำหน้าที่ประธานในกรณีที่มีปัญหาเร่งด่วนอาจก่อให้เกิดผลกระทบต่อการปฏิบัติงานของยสท. หรือเกิดความเสียหายต่อ ยสท. ซึ่งประธานอนุกรรมการจำเป็นจะต้องเสนอคณะอนุกรรมการพิจารณาก่อนกำหนดวันประชุมตามปกติให้ประธานอนุกรรมการเสนอเวียนไปยังอนุกรรมการทุกคนได้ข้อ ๑๔ ให้ ยสท. ส่งสำเนารายงานการประชุมคณะกรรมการและรายงานต่าง ๆ เกี่ยวกับการเงินไปให้กระทรวงการคลังทราบทุกครั้งด้วยประกาศณ วันที่ ๒๓ พฤศจิกายน พ.ศ. ๒๕๖๑ระเฑียรศรีมงคลประธานกรรมการการยาสูบแห่งประเทศไทยพัชรภรณ์/จัดทำ๒๕ กันยายน ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๒๘ ง/หน้า ๔๖/๒๑ ธันวาคม ๒๕๖๑